**Одељење за грађевинске, урбанистичке и комуналне послове Управе ГО Младеновац**, у складу са закључком Комисије за планове Скупштине ГО Младеновац, која је на седници одржаној 20.02.2024. године упутила Елаборат за рани јавни увид Плана детаљне регулације за простор између улица краља Александра Обреновића, Војводе Путника, Краљице Марије и Јанка Катића, градска општина Младеновац, на рани јавни увид и на основу члана 45а Закона о планирању и изградњи (»Сл. гласник РС«, бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23)

**оглашава**

**РАНИ ЈАВНИ УВИД**

**поводом израде**

**Плана детаљне регулације за простор између улица краља Александра Обреновића, Војводе Путника, Краљице Марије и Јанка Катића, градска општина Младеновац**

РАНИ ЈАВНИ УВИД обавиће се у згради Градске општине Младеновац, ул. Јанка Катића бр. 6 (у холу), почев од **06.03.2024. године закључно са 20.03.2024. године, сваког радног дана од 7.30 до 15.30 часова.**

У току раног јавног увида, Елаборат за рани јавни увид за потребе израде Плана, биће доступан и на интернет страници ГО Младеновац (www.mladenovac.rswww.obrenovac.rs).

Представник обрађивача Плана ће у току одржавања раног јавног увида, заинтересованим лицима, давати информације о предложеном решењу,  **дана 08.03.2024. године и 15.03.2024. године, од 10.00 до 14.00 часова,** у згради Градске општине Младеновац, ул. Јанка Катића бр. 6 (у холу).

Позивају се органи, организације и јавна предузећа који су овлашћени да утврђују услове за заштиту и уређење простора и изградњу објеката да дају мишљење у погледу услова и неопходног обима и степена процене утицаја на животну средину.

Заинтересована правна и физичка лица могу у току одржавања раног јавног увида своја мишљења, примедбе и сугестије на планирано решење у писаној форми доставити (преко писарнице) Одељењу за грађевинске, урбанистичке и комуналне послове Управе ГО Младеновац, ул. Јанка Катића бр. 6, закључно са **20.03.2024.** године.